[{"text_idx": "#000004", "text": "Atebion i\u2019r cwestiynau mwyaf cyffredin a gawn am ymuno a\u0302 cho\u0302r, ymarferion a pherfformiadau."}, {"text_idx": "#000005", "text": "I gofrestru eich diddordeb mewn ymuno a\u0302 Cho\u0302r Only Boys Aloud, anfonwch e-bost atom ar [email protected]. Gallwn anfon gwybodaeth i chi am eich co\u0302r agosaf er mwyn i chi gael ymuno. Hefyd, cymerwch olwg ar ein Tudalen corau."}, {"text_idx": "#000006", "text": "Os oes gennych chi ddiddordeb mewn ymuno a\u0302 Chorws Only Kids Aloud, anfonwch e-bost i [email protected]. Caiff dyddiadau\u2019r clyweliadau blynyddol eu cyhoeddi ar ein cyfryngau cymdeithasol a\u2019u rhestru ar ein tudalen Digwyddiadau fan yma."}, {"text_idx": "#000009", "text": "Mae gennym ni wahanol brosesau yn dibynnu ar ba go\u0302r rydych chi\u2019n ymuno ag ef."}, {"text_idx": "#000010", "text": "Ar gyfer Only Boys Aloud, nid oes rhaid i chi gael clyweliad er mwyn ymuno. Rydym ni\u2019n cynghori rhieni i gysylltu a\u0302 ni\u2019n gyntaf, ond mae modd i chi fynd i\u2019ch ymarfer lleol ac ymuno. Nid oes angen profiad blaenorol!"}, {"text_idx": "#000011", "text": "Bydd angen i chi gael clyweliad ar gyfer Corws Only Kids Aloud. Caiff dyddiadau\u2019r clyweliadau blynyddol eu cyhoeddi ar ein cyfryngau cymdeithasol a\u2019u rhestru ar ein tudalen Digwyddiadau fan yma. Fel arall, cysylltwch a\u0302 ni i fynegi eich diddordeb."}, {"text_idx": "#000014", "text": "Yng nghorau Only Boys Aloud a Chorws Only Kids Aloud, rydym ni wastad yn gweithio a\u0302 cherddoriaeth ddalen a byddwch yn dysgu darllen cerddoriaeth gydag amser."}, {"text_idx": "#000016", "text": "Gallwch ymuno ag unrhyw un o gorau Only Boys Aloud pan fyddwch chi ym Mlwyddyn 7 (11 oed) ac aros hyd nes i chi adael yr ysgol yn 19."}, {"text_idx": "#000017", "text": "Mae angen i chi fod rhwng 8 ac 11 i ymuno a\u0302 Chorws Only Kids Aloud, sydd wedi\u2019i greu\u2019n benodol i blant oed cynradd."}, {"text_idx": "#000019", "text": "Nid oes ffi i fod yn aelod o Only Boys Aloud \u2013 mae am ddim yn llwyr. Fe wnawn ni hyd yn oed drefnu cludiant er mwyn i chi fynd i\u2019r ymarferion llawn neu berfformio mewn digwyddiadau."}, {"text_idx": "#000020", "text": "Mae rhai costau\u2019n gysylltiedig ag ymuno a\u0302 Chorws Only Kids Aloud, ond mae\u2019r rhain wedi\u2019u cymorthdalu\u2019n sylweddol ac mae lleoedd ar gael ar fwrsariaeth. Cysylltwch a\u0302 ni i gael mwy o wybodaeth."}, {"text_idx": "#000022", "text": "I ganfod ble mae\u2019r ymarferion Only Boys Aloud agosaf i chi yn cael eu cynnal, ewch i dudalen Dod o Hyd i\u2019ch Co\u0302r Agosaf i ganfod lleoliad a chyfeiriad pob co\u0302r. Fel arfer, bydd ymarferion OBA yn cael eu cynnal mewn Neuaddau Cymunedol a Chlybiau Chwaraeon lleol."}, {"text_idx": "#000024", "text": "Mae gweithgareddau corawl eraill, fel Only Fitzalan Aloud a Aloud in the Classroom, yn cael eu cynnal yn yr ardal leol, mewn Neuadd Gymunedol neu ysgol er enghraifft."}, {"text_idx": "#000027", "text": "Pa fath o ganeuon mae OBA ac OKA yn eu perfformio?"}, {"text_idx": "#000028", "text": "Rydym ni\u2019n canu repertoire eang ar draws ein holl weithgarwch \u2013 o ganeuon pop a chaneuon o sioeau cerdd i ganeuon traddodiadol o Gymru."}, {"text_idx": "#000031", "text": "Prosiect sy\u2019n digwydd yn flynyddol yw Only Kids Aloud, a byddwn yn cynnal clyweliadau ymlaen llaw."}, {"text_idx": "#000032", "text": "I gael blas ar sut beth yw bod yn rhan o weithgareddau Aloud, beth am fynd i\u2019n sianel YouTube i weld rhai o\u2019n perfformiadau."}, {"text_idx": "#000033", "text": "Pryd allaf i berfformio mewn cyngherddau?"}, {"text_idx": "#000034", "text": "Mae pawb yn dysgu ar gyflymder gwahanol felly mae\u2019n well holi eich Arweinydd Co\u0302r yngly\u0302n a\u0302 pha mor barod ydych chi i berfformio. Gydag OBA, rydym ni\u2019n argymell mynd i o leiaf 6 ymarfer yn gyntaf."}, {"text_idx": "#000035", "text": "Mae ein Harweinyddion Corau yn gantorion a cherddorion proffesiynol, ac fe fyddan nhw\u2019n gallu darparu\u2019r arweiniad a\u2019r hyfforddiant mwyaf addas i\u2019ch lefel chi."}, {"text_idx": "#000036", "text": "Rydym ni\u2019n gweithio fel ti\u0302m ac yn dysgu ar gyflymder i wneud yn siw\u0302r bod pawb yn cael eu cynnwys."}, {"text_idx": "#000037", "text": "Oes rhaid i mi dalu i gymryd rhan mewn perfformiad?"}, {"text_idx": "#000039", "text": "Oes rhaid i mi gymryd rhan mewn perfformiadau?"}, {"text_idx": "#000040", "text": "Nid oes rhaid i unrhyw aelod o gorau OBA nac OKA gymryd rhan mewn perfformiadau \u2013 fyddwch chi byth yn cael eich gorfodi i wneud! Serch hynny, rydym ni\u2019n DWLU ar berfformio, ac wastad yn ymdrechu i roi profiadau gwych i\u2019n holl aelodau i berfformio mewn lleoedd anhygoel. Heb os, cyffro perfformio yw un o uchafbwyntiau bod yn aelod."}, {"text_idx": "#000041", "text": "Ac nid ni\u2019n unig sy\u2019n dweud hynny \u2013 ewch i\u2019n blog i ddarllen astudiaethau achos o Gyn-aelodau Aloud."}, {"text_idx": "#000043", "text": "Yn achos Only Boys Aloud, mae gennym ni ddwy \u2018wisg\u2019 \u2013 ar gyfer perfformiadau llai ffurfiol, fel arfer byddwn ni\u2019n gwisgo ji\u0302ns glas neu ddu, esgidiau ymarfer a chrys gwyn llewys hir. Mewn perfformiadau mwy ffurfiol, byddwn ni\u2019n gwisgo trowsus du, sanau du, esgidiau du a chrys gwyn llewys hir. Rydym ni bob amser yn darparu tei i bob aelod pan fydd hynny\u2019n berthnasol."}, {"text_idx": "#000046", "text": "Nid oes gwisg benodol ar gyfer unrhyw weithgareddau eraill Aloud."}, {"text_idx": "#000047", "text": "Faint o ymarferion sydd bob tymor?"}, {"text_idx": "#000050", "text": "Ydyn. Mae\u2019n rhan bwysig o brofiad Aloud ein bod ni\u2019n cael ymweld a\u0302 lleoedd newydd! Rydym ni wedi perfformio ledled Prydain, gan gynnwys Llundain, Nottingham, Birmingham, ac ar long fordeithio hyd yn oed! Rydym ni\u2019n perfformio\u2019n rheolaidd ledled de a gogledd Cymru ac wedi teithio dramor hyd yn oed \u2013 i Wlad Belg, Ffrainc a Disneyland Paris."}, {"text_idx": "#000051", "text": "Er y byddem ni\u2019n dymuno gallu teithio ledled y byd bob amser, mae\u2019n rhaid i ni gynllunio ein teithiau rhyngwladol yn ofalus. Gall teithiau ychwanegol fod yn ddrud, ac rydym ni wastad yn rhoi blaenoriaeth i lesiant aelodau ein corau \u2013 disgyblion ysgol yw mwyafrif helaeth ein haelodau ac yn aml bydd ganddyn nhw ymrwymiadau eraill hefyd."}, {"text_idx": "#000052", "text": "Os oes gennych chi ddiddordeb mewn archebu co\u0302r i ddod i berfformio mewn digwyddiad yn eich ardal chi, cliciwch fan yma i gael gwybodaeth."}, {"text_idx": "#000053", "text": "I ddod o hyd i ddigwyddiad yn eich ardal chi er mwyn i chi glywed ein corau\u2019n perfformio, ewch i\u2019n tudalen Beth Sydd Ymlaen."}, {"text_idx": "#000054", "text": "Sut allaf i ymarfer y caneuon gartref?"}, {"text_idx": "#000055", "text": "Mae ymarfer yn syniad gwych! Ar gyfer y rhan fwyaf o weithgarwch corau Aloud, mae gennym ni Ystafell Ymarfer ar-lein lle gallwch chi gael mynediad i\u2019r holl adnoddau sydd eu hangen arnoch chi i ymarfer eich caneuon. Fe gewch chi\u2019r ddolen pan fyddwch chi\u2019n ymuno."}, {"text_idx": "#000063", "text": "Yn achos Only Boys Aloud, mae cludiant yn cael ei ddarparu i\u2019r ymarferion llawn ac i ddigwyddiadau mawr. Bydd angen i chi drefnu eich ffordd eich hun i ymarferion lleol bob wythnos ac weithiau os bydd cyngerdd yn cael ei gynnal yn lleol, efallai y byddwn yn gofyn i chi drefnu eich ffordd eich hun yno."}, {"text_idx": "#000064", "text": "Yn achos Only Kids Aloud, mae cludiant weithiau\u2019n cael ei ddarparu ond yn dibynnu ar y lleoliad a\u2019r digwyddiad."}, {"text_idx": "#000067", "text": "Os oes gennych chi ffrind sydd a\u0302 diddordeb mewn ymuno ag Only Boys Aloud, mae croeso mawr i chi ddod a\u0302 nhw gyda chi! Rydym ni wrth ein bodd yn cwrdd a\u0302 ffrindiau newydd. Dewch o hyd i\u2019ch co\u0302r lleol fan yma."}, {"text_idx": "#000068", "text": "Gan fod gofyn cael clyweliad i fod yn rhan o Only Kids Aloud, yn anffodus ni fydd modd i chi ddod a\u0302 ffrind i\u2019r ymarferion, ond efallai y gallan nhw gael clyweliad y flwyddyn nesaf, neu gymryd rhan yn un o weithgareddau eraill Aloud. Gofynnwch i\u2019w rhiant neu warcheidwad gysylltu a\u0302 ni i drafod ffyrdd i gymryd rhan."}, {"text_idx": "#000071", "text": "Ein gwirfoddolwyr hyfryd sy\u2019n dal ein holl weithgarwch ynghyd. Hebddyn nhw, ni fyddai ein hymarferion a\u2019n digwyddiadau\u2019n bosib."}, {"text_idx": "#000073", "text": "Byddwch ymysg y cyntaf i glywed am ddigwyddiadau ar y gweill ac unrhyw newyddion cyffrous"}]